ร้าน "Mille Crepe" เปิดมานานแล้ว ก็อยากมาลองชิมดูซักครั้ง เป็นร้านขนมสไตล์น่ารัก สีสันสดใส โดดเด่นกว่าใคร มีเฟอร์นิเจอร์น่ารัก และกระจกบานใหญ่ เก่า ๆสไตล์วินเทจ ร้านมี 2 ชั้น ชั้น 1 เป็นเคาน์เตอร์สำหรับเลือกทานได้เลย มีทั้งเมนู เครื่องดื่ม ชากาแฟ เครปหลากรสชาติ เบเกอรี่ เค้ก และชั้น 2 บรรยากาศแบบเป็นส่วนตัว ภายในร้านจะตกแต่งด้วยสีสันเหมาะกับคนที่ชอบมาถ่ายรูป เมนูทางร้านที่ต้องลองเมนูคือวานิลลาเครปพันชั้น เป็นเมนูยอดนิยมสำหรับวันหยุด ใครที่ได้มาไม่ควรพลาดมีการเรียงเครปให้มีสีสันสวยงาม เนื้อเครปนุ่ม ราดซอสสตรอเบอรี่เปรี้ยวนิดหวานหน่อยอร่อยดี และช็อคโกแลตเย็น นั่งทานชื่นใจ ร้านนี้สามารถมาจัดงานปาร์ตี้วันเกิด หรือนัดประชุม พูดคุยกัน พบปะกลุ่มเพื่อน แต่ทางร้านขอสงวนสิทธิ์ในการติวเตอร์หรือดูดวง